Real Betis Baloncesto

O **Real Betis Baloncesto**, establito como **Club Baloncesto Sevilla** y mientres muitas anyadas conoixido como **Caja San Fernando** y **CajaSol** y en l'actualidat con o nombre comercial de **CooSur Real Betis**, ye a sección de basketbol d'o club andaluz Real Betis Balompié d'a ciudat de Sevilla, establita en l'anyo 1987 con o nombre de *Club Baloncesto Sevilla*. Chuga en a Liga LEB en l'anyada 2023/24 y en o pabillón San Pablo d'a capital andaluza como equipo local.

## Datos d'o club

* Millor posición en liga: 2º (**ACB**) (anyadas 1995/96 y 1998/99)
* Pior posición en liga: 10º (**Primera División B**) (anyada 1987/88)

## Historia

O **Club Baloncesto Sevilla** se creyó en 1987 cuan adquirió a plaza en Primera B d'o club Dribling de Madrit con o refirme economico d'a Deputación Provincial de Sevilla, que presidiba Miguel Ángel Pino Menchén, d'a cual dependeba a Caja San Fernando. Se le encargó a José Luis Sáez, president ta part d'alavez d'a Federación Andaluza de Baloncesto y a Guillermo Sierra Molina, o suyo primer president y miembro fundador de l'equipo y d'o Club Baloncesto Sevilla (CLUBASA), a labor d'encetar as negociacions con os chugadors que posteriorment formarian l'equipo d'a Caja.

En l'anyada 1987-88, l'equipo milita en Primera División B y se clasifica para os *play-offs* de puyata, estando eliminau por o Mayoral Maristas. En l'anyada siguient aconsigue a puyata a la Liga ACB, dimpués de vencer en as eliminatorias finals a lo Lagisa Gijón y a lo Syrius Patronato de Mallorca.

En l'anyada 1992-93, a cuatrena en a Liga ACB, aconsigue clasificar-se en o 5eno puesto y aconsigue una plaza pa la Copa Korać, debutando l'anyada siguient en competición internacional. En as anyadas 1995-96 y 1998-99 aconsigue a suya posición mas alta dica l'actualidat, en quedar subcampión de Liga al cabo de cayer en a final frent a o FC Barcelona en totas dos ocasions, disputando a maxima competición continental (a Euroliga) entre l'anyada siguient. En l'anyada 2010-11 estió finalista d'a Eurocup, segunda maxima competición europea.

En o verano de 2016, CaixaBank, que yera l'accionista mayoritario d'a sociedat dende que mercó Banca Civica, anterior propietario d'as antigas accions d'a Caja San Fernando, vendió a suya participación a la empresa Energía Plus, mantenendo-se Caixabank como que patrocinador entre os siguients cinco anyos. En aviento de 2016 Energía Plus vende as accions a o Real Betis Balompié.

En Chunta Cheneral d'Accionistas celebrata o 15 d'aviento de 2018 y al cabo d'haber recibiu o preceptivo permiso d'a Casa Reyal se decidió cambiar o nombre fundacional d'a sociedat por lo de **Real Betis Baloncesto S.A.D**.

Entre l'anyada 2018-19, a primera en LEB Oro, o Real Betis batió o récord de mayor tongada ganadera con 17, o que significa que venció a toz os suyos oponentes d'a liga de forma consecutiva. O club tornó aprisa a lo livel superior dimpués de ganar o campionato con cuatre chornatas restantes.

## Nombres comercials

## Historial

 Campión
 Subcampión

## Palmares
* **[[Liga LEB|Liga LEB Oro]] (1):** 2018-19.
* **[[Copa Prencipe d'Asturias de Basketbol|Copa Princesa]] (1):** 2018-19.
* **[[Copa d'Andalucía de Basketbol|Copa d'Andalucía]] (6):** 1997, 1998, 1999, 2005, 2009 y 2019.

## Referencias

## Vinclos externos
*  Sitio web oficial.

## Se veiga tamién
* Liga ACB.